Vita:Kovács Kati (előadóművész)

message: Kedvelem Kovács Katit, főleg a régi dalait. Ugyanakkor én olyan interjút is olvastam vele régebben, melyben azt mondta, azért hagyott fel a filmezéssel, mert rendkívül zokon vette, hogy Bacsó Péter FEJLÖVÉS című filmjében a rendező egy trükkel azt a látszatot keltette egy jelenetben, mintha Kati vetkőzött volna.Tony64 2006. szeptember 28., 13:14 (CEST)
thread_title: Miért nem filmez Kovács Kati?

message: Meghökkenve olvasom a szócikk MAGÁNÉLET című fejezetében az alábbi közleményt.
„Kovács Kati nem járul hozzá, hogy magánéletéről vélt, vagy valós információkat tüntessetek fel! Engedélye nélkül bármiféle adat megjelentetése etikátlan és jogtalan. Kati kívánságát tartsátok tiszteletben, "különben dühbe jövünk", és jogorvoslatot fogunk kérni. Köszönettel, Kovács Kati és a management”
Nagy tisztelője vagyok az énekesnőnek, de a legkevésbé sem értek egyet ezzel a korlátozással, főleg a megfogalmazásával. Abban se vagyok biztos, hogy amennyiben forrásokkal alátámasztott információkkal egészítené ki valaki ezt a fejezetet, a művésznő és/vagy menedzsmentje eredményesen próbálna meg jogorvoslatot kapni. A Wikipédián elfogadható forrás sajtóorgánum, könyv vagy televíziós felvétel lehetne pontos adatok megjelölésével (cím, megjelenés ideje, helye, kiadó, oldalszám, műsor esetén adás címe és időpontja, sugárzó csatorna): mivel a művésznő és/vagy menedzsmentje tudomásom szerint eddig egyetlen, róla megjelent médiaanyaggal kapcsolatban nem kezdeményezett vagy nem nyert jogi eljárást, így feltételezhető, hogy azok tartalmát nem kifogásolták, vagyis az azokban szereplő adatok átvétele nem lenne etikátlan. Mindazonáltal nem kívánom kiegészíteni ezt a fejezetet, ám ennek kifejezett megtiltása a művésznő menedzsmentje részéről meglehetősen meglepő, s gyermekkorból megmaradt illúzióim érdekében remélem, hogy nem magától Kovács Katitól ered. Filmfan 2007. szeptember 8., 09:46 (CEST)
thread_title: Magánélet

message: Idézem: "Írországban is 1. díjat nyert az európai Castlebar Song Contesten a mai Eurovízios Dalfesztivál elődjén a magyarul előadott Nálad lenni újra jó lenne című dallal."
replies: text: Az Eurovíziós Dalfesztivált 1956 óta rendezik meg, akkor hogy lehetett a Castlebar Song Contest az elődje? Ha jól olvastam, ezt 1966 óta rendezik meg. Megerősítene valaki? Szasza Jó szerencsét! 2009. július 28., 12:07 (CEST)
Igazad van. Kati egyik nyilatkozatában mondta tévesen, hogy ez a fesztivál egy korai Eurovíziós Dalfesztivál volt, de csak szerencsétlenül fejezte ki azt, hogy ez is valami hasonló nemzetközi dalverseny volt. Tehát semmi köze a castlebari fesztiválnak az Eurovízióshoz. – Mltrqq vita 2009. szeptember 27., 16:36 (CEST)
thread_title:  1970-es évek 

message: Hát... a cikknek talán 1/4 részét néztem át, odáig javítgattam a csapnivaló helyesírását, de ott elfogyott a javítócérnám... Az is kétséges, hogy valódiak-e a beírt adatok, információk, mivel ezeket egy rajongó írhatta be. Előbb ezeket kellene ellenőrizni, csak aztán a helyesírást. misibacsi*üzenet 2010. április 8., 18:14 (CEST)
thread_title:  Lektorálás és korrektúra szükséges 

message: A szócikket magam is próbálom fejleszteni. Már tettem fel képet, és ahogy az időm engedi töltök fel újabbakat is. Nem akarom megsérteni a szerzőket, de az ilyen megállapítás, miszerint: "Népszerűsége az egész világot bejárta", nekem képzavarnak tűnik. Igazságtartalmát tekintve pedig: Bárcsak így lett volna. A hangja, vitalitása alapján lehetett volna. Talán, ha nem Magyarországra születik... Én egyébként nem javítom a kritizált mondatot, lehet hogy csak az én fülemben cseng rosszul. – Kispados vita 2010. május 6., 21:42 (CEST)
Én úgy gondolom, hogy ha te nem tartod igaznak azt az állítást, hogy Kovács Kati népszerűsége bejárta az egész világot, akkor nem ismered Kovács Kati pályafutását. Ez az állítás azért IGAZ mert nincs még olyan magyar előadó akiit év sztárjának vagy legnépszerűbb énekesnőnek választottak volna Angliában vagy Németországban, vagy annyi nemzetközi dalfesztivált nyert volna valaki külföldön. A Világ minden pontjában fellépett már és lemeze jelent meg. Fellépett: Európa minden országában, Amerikában, Ázsiában, Ausztráliában a Föld összes kontinensén. Én úgy gondolom, hogy a felsorolt indokok után te is másképp fogsz már gondolkodni. – Sebestyén János 2010. május 8., 10:57 (CEST)
Ezt Te mondod. Van rá forrásod? – Burumbátor Speakers’ Corner 2010. május 8., 11:01 (CEST)
replies: text: Légy szíves tanulmányozd a WP:STIL-t is! Üdv, –  OrsolyaVirágHardCandy 2010. május 8., 13:57 (CEST)
replies: text: :Amint látod, nem töröltem. Én csak vitatom a világhírt, ami ha meglenne nagy örömömre szolgálna. A "könnyű műfajban" világhírű magyar -van egy olyan érzésem- csak Seress Rezső. Persze világhírű volt Kozma József vagy Brodszky Miklós is, de ők nem Magyarországról lettek azok, mint ahogy Kálmán Imre vagy Lehár Ferenc sem. Én szerkesztettem és rendszereztem A budapesti Katona József Színház külföldi vendégjátékait. Öt földrész, negyven országának több mint nyolcvan városában léptek fel nagy sikerrel. Ennek ellenére sem ebben a fejezetben, sem a főcikkben nem írtam le azt a kifejezést, hogy világhírűek.

text: :Egyébként alapvető problémám volt a mondat szerkesztéseddel; miszerint "Népszerűsége az egész világot bejárta." Megismétlem: Az én fülemben ez képzavar.  Üdv. – Kispados vita 2010. május 8., 23:48 (CEST)
thread_title:  Meg kellene vitatni a szöveg egyes téziseit. 

message: Néhány tartalmi hiba, amire türelmem volt. Ezen kívül formai és stilisztikai hibákat is előszeretettel halmoz egy rajongó.
#Kovács Kati nem humorista
#soha nem választották az év hangjának, max. az év énekesnőjének
#a líra egy irodalmi műnem, zene legfeljebb lírai lehet
#„Több millió eladott lemez, Kovács Katinak összesen 110 magyar és 17 külföldi lemeze van, ebből 25 album, mellette 2 CD-válogatás, és több mint 500 dal van a repertoárján.” Nyelvtanilag hibás mondat.
#nem 250 lemezen szerepel, hanem kb. 250-en
#nem ő volt az első énekesnő, akinek lemeze jelent meg az országban
#abban sem vagyok biztos, hogy az első külföldi lemezes lenne
#a P. Mobil nem kísérte
#a Hungaroton már nem tervezi lemezei CD-kiadását, másrészt 2010 eleje is elmúlt
#A Nyáron egyszerű c. filmben nem szerepelt, nem is énekelt. A Nyár a hegyen c. film zenéjét énekelte. 
#1965-ben nem a második Ki mit tud volt, hanem a második olyan, amire az énekesnő jelentkezett
#nem lett az év hangja, akkor még nem használták ezt a kifejezést, ezt a Megasztárban találták ki
#nem három év alatt forgatott 7 filmet, hanem mindössze 1 év alatt
#az első külföldi lemez címe nem The Park City, hanem: The Park in The City
#állandó listavezetők nem lettek a dalai, legfeljebb néhány dala listavezető is volt
#a Castlebar Song Contest nem volt az Eurovíziós Dalfesztivál elődje, mert utóbbi az ’50-es években indult. Mindössze mindkét verseny nemzetközi dalverseny, ez a közös bennük
#a „Holnaptól nem szeretlek” nem film volt, hanem zenés rádiójáték
#a V’ Moto-Rockkal nem a ’80-as évektől, hanem 1978–79-ben, majd 1982–83-ban dolgozott együtt
#az 1981-es tv-s élő koncerten nem volt vendég sem Presser, sem Demjén. A vendégek Bródy János, Lerch István, Zorán és Lehr Ferenc voltak.
#a ’90-es évek egyáltalán nem a lemezekről nevezetes, sőt, nagyon hosszú, lemez nélküli időszakok voltak. 1985 és 1992 között egyáltalán nem jelent meg stúdióalbuma, ’92 után pedig újabb 4 év szünet következett.
#Sikerkovácsa c. műsor nem volt, hanem A siker kovácsa c. önálló tv-show. Ebben három közreműködő volt rajta kívül: a műsorvezető Déri János, Mikó István énekelt két duettben, és Gianni Morandival playbackelt egy duettet, melyben a női hang nem az övé volt
#lovagkeresztet nem kapott, akkor még kiskeresztnek hívták a kitüntetést
#a Sziget Fesztiválon csak egyszer lépett fel, nem rendszeresen
– Mltrqq vita 2010. július 1., 10:37 (CEST)
thread_title:  Tartalmi hibák 

message: #Igaz Kovács Kati valójában nem  humorista, de akkor aki különböző műsorokban parodizál embereket akkor mi?
#az hogy 1965-ben ő volt az év hangja, az akkori média által lett az. Tudom csatolni azt a linket, ahol egy riportban egy zenekritikus mondja el.
#a lírát már átjavítottam lírai rockra.
#Az hogy több millió lemeze van egy tény ami igaz, és a megjelent lemezek száma is. Várom a javaslatot hogy ezt a mondatot hogy kéne nyelvtanilag helyesen írni.
#azt hogy első énekesnő volt akinek önálló kislemez jelent meg az szintén igaz mert akkoriban mindig Táncdalfesztivál első díjasa kapott lemezszerződést. 
#Az hogy ő volt az első könnyűzenei énekesnő akinek kislemeze jelen meg egy másik országban, az szintén igaz. Ha valaki talál valaki más női előadót akkor előre is elnézést kérek.
# az hogy a P. Mobillal is együtt dolgozott ami azt jelenti hogy egy énekest csak kísérni tud egy együttes gondolom, ezt szintén az énekesnő elmondása. 
#nem értem hogy mit szeretettél volna mondani az 1965-ös ki mit tud? -al ???
az hogy állandó listavezetőek voltak dalai az azt jelenti hogy körülbelül 1968-és 1973 között rengeteget dolgozott külföldön és az ott megjelent kislemezeken magyar dalai listavezetőek voltak. 
#1981 es élő koncerttel kapcsolatban Zoránról nem tudtam én úgy gondolom mivel ezen a koncerten a V'Moto Rock  is kísérte és ezért nem vendég Lerch István és Demjén Ferenc. Mivel Presser Gábor az egyik együtteshez sem tartozik akkor úgy gondoltam ő a  vendég.
# nem azt írtam hogy a 90-es években sorra jelennek meg studióalbumai hanem simán albumai, ami lehet válogatás album is. A fent említett időszakban nem egy albuma jelent meg. A 90- es évegben legalább 3 stúdió albuma jelent meg. 
#Elnézést hogy rosszul írtam A siker kovácsa címmű műsor nevét, ami meg a műsorvezetést illeti már a műsor nevében is benne van kiről is szó a műsor. Kovács Kati mint állandó műsorvezető volt és Déri János és Mikó István cserélte egymást. Nem tudom miből tudod megítélni hogy nem Kovács Kati hangja ahol Gianni Morandival énekelt dalban, meg az hogy playbackelt. Már az nagy dolog hogy Gianni Morandi eljött ebbe a műsorba.
#Az hogy 1994-ben kiskeresztnek hívták ma meg lovagkeresztnek azt teljesen mindegy mert az elismerés ugyanaz. 
# az énekesnő bevallása szerint idén lépett fel harmadszorra a Sziget Fesztiválon. Akkor átjavítom hogy gyakran lépett volt koncertje. 
A cikkben leírt  információkat a Rocklexikon című műsor által készített riport Kovács Katival című részben megtalálható!!!! Várom a többi hiba felsorolását és amint tudom és valóban hibás kijavítom. – Sebestyén János vita 2010. október 10., 22:36 (CEST)
thread_title:  Hibák javítása 

message: Sziasztok!
A KK sablonba nem kéne benyomni az énekesnő összes kislemezét -főleg, hogy egy sincs megírva- hanem azoknak egy külön kislemez sablont kéne gyártani. Különben meg mind ott van a diszkográfiájában. –  OrsolyaVirágHardCandy 2010. október 8., 21:05 (CEST)
thread_title:  sablon 

message: A szócikken egy fia épkézláb forrás sincs, és olyan igen erős kiejelntések szerepelnek benne, mint "Kovács Kati a magyar illetékes szervek bürokratizmusa és érdektelensége miatt nem tudott külföldön is teljesen kiteljesedni.". Ezek igen komoly megfogalmazások, egy enciklopédiában csak akkor van helyük, ha hiteles forrásokkal lehet alátámasztani. és akkor sem így egy az egyben kijelentve, hanem hogy ki mondta. Pl. "XY menedzser/kritikus/újságíró/a művésznő szerint a külföldi karrier kiteljesedését a magyar bürokrácia akadályozta meg" [forrás][forrás][forrás]. Egy enciklopédia így működik, nem úgy, hogy az ember beleírja a saját véleményét, mert szereti az énekesnőt. Ez itt nem egy magánblog. – Bái Táng   a házisárkány barlangja  2010. október 26., 14:54 (CEST)
thread_title:  Forrásolatlan, erősen elfogult 

message: Én feltüntettem hogy honnan szedtem az információkat. Itt az az oldal linkje:[] amit megadtam forrásnak. Itt Dám László Rock-számla című könyvéből találsz részletet. Ha megfelel akkor töröld a cikk tetejére tett sablonokat.   Előre is köszönöm !! Sebestyén János
thread_title: ???

message: Minden felsorolt díjhoz külön független forráshivatkozás kell, mert így a listában bármilyen hülyeség lehet (mint például "Több arany, dupla arany és platinalemez."). --Ary vita 2012. július 4., 22:23 (CEST)
thread_title:  Díjak, kitüntetések 

message: Miért kell feltűntetni a diszkográfiáját, ha egyszer ott van a link hogy Kovács Kat-diszkográfia! Szerintem csk azt kellene feltűntetni! TV Műsoroknál is csak a önálló tv-műsorokat kellene feltűntetni, nem az összeset, mivel Kovács Kati egy népszerű énekesnő, ezért számtalan Tv-műsorban szerepel! --Lacika455 vita 2013. szeptember 8., 18:55 (CEST)
replies: text: A könnyűzenei műhely formai útmutatója szerint „a túlságosan terjedelmes és szerteágazó diszkográfiákat, amely a stúdióalbumok mellett több koncert- és válogatáslemezt is tartalmaz, érdemes külön szócikkben elhelyezni.” Az általános módszer, hogy a  sablont a stúdióalbumok felsorolása követi. Szerintem is csak az önálló tv-műsorokat kell feltüntetni (persze azokat a nem önálló műsorokat, melyek befolyással voltak az énekesnő pályafutására, azokat meg kell említeni a szövegtörzsben). ⇠ Sillent DX ヽ(`Д´)ﾉ 2013. szeptember 8., 19:36 (CEST)
replies: text: :Sillent DX: Van itt egy kis kommunikációs félreértés. Senki sem vitatja vagy ellenzi az általad itt leírt szerkesztések eszközölését. A probléma itt abból adódik, hogy a szakaszt megnyitó szerkesztő nem használja szerkesztéseinél a szerkesztési összefoglalót, így ha megnézed, láthatod, hogy a laptörténetben ez úgy néz ki, mintha kétszer is indokolatlanul törölt volna. A szerkesztései, több mint valószínű, nem lettek volna visszavonva, ha a szerkesztési összefoglalóban közli, hogy miért is törölte a szakaszt. A Lemezeket tartalmazó szakasz törlése biztos, hogy nem lett volna visszavonva, a másik véleményes. A szerkesztési összefoglaló használatával ez a szakasz is elkerülhető lett volna, nem kellett volna úgy feltenni a kérdést sem, mintha a törlés ellen lett volna kifogás. Lásd Lacika455 vitalapját, ahol egyből lejön, hogy miről is van szó. Hungarikusz Firkász Ide írkássz! 2013. szeptember 8., 19:43 (CEST)
Itt a cikkben csak az énekesnőnek a megjelent önálló nagy és kislemezeit található, mint a legtöbb előadók cikkében is,  a diszkográfiában a önálló lemezeken kívül, lemezeinek az újra kiadásai, mindenféle gyűjteményes válogatás, más lemezeken való közreműködések, kazetták, DVD-k stb. A televíziós műsoroknál egyet értek, hogy szelektálni kell, át is fogom nézni, de nem tévesztendő össze az önálló műsorokat, azokkal a műsorokkal ahol mint televíziós műsorvezető volt jelen Kovács Kati. Nem ugyanaz a kettő! S.Josh vitalap 2013. szeptember 9., 12:23 (CEST)
thread_title: Lemezek

message: Nem teljesen világos, hogy hogyan is volt ez, nyitottam egy szakaszt itt: Vita:Lerch István#Házassága Kovács Katival. --Pallertithe cave of Caerbannog 2019. december 10., 04:05 (CET)
thread_title:  Házassága Lerch Istvánnal 

message: T. Szerkesztők!
Kovács Kati feltétlen híve vagyok, mégis kétkedve olvasom a második bekezdésben, hogy hangterjedelme "négy és fél oktáv".
Normál esetben általában két oktáv az énekesek hangterjedelme (lásd szoprán, mezzoszoprán bejegyzéseket).
Akiknek ennél lényegesen nagyobb (pl. Maria Callas, Yma Sumac esetében három vagy annál is több), azoknak nem csak a hangja,
de a hangterjedelme is világhír - önmagában.
Úgy feltételezem, Kovács Kati hangterjedelme két és fél oktáv lehet.
Megjegyzem, a "négy és fél oktáv"-hoz írt hivatkozásban szó sincs a hangterjedelemről.
thread_title:  Kovács Kati hangterjedelme 

message: Ez az szócikk egy rajongói oldalra hasonlít leginkább!– Batula8649 vita 2021. július 12., 10:04 (CEST)
thread_title:  Fun 

message: Die 3 großartigen Musikerinnen & Sängerinnen Kati Kovács, Zsuzsa Koncz & Klári Katona
[wikipedia siehe dort / nézz oda]
wurden in Ost-Deutschland immer neben ihrem vollständigen Namen mit '3K' beziehungsweise '1 von den 3K' genannt:
- quasi Markenzeichen - . Uazt vita 2024. március 18., 23:38 (CET)
thread_title:  Kovács, Koncz & Katona